**ประกาศ คณะวิศวกรรมศาสตร์**

**เรื่อง เกณฑ์การใช้พื้นที่วิจัย ชั้นที่ 6-10 อาคารวิศวฯ 100 ปี พ.ศ.2557**

การวิจัยถือเป็นภารกิจหลักอย่างหนึ่งของคณาจารย์คณะวิศวกรรมศาสตร์ นอกเหนือจากภารกิจหลักในด้านอื่นๆ การจัดหาปัจจัยพื้นฐานเพื่อส่งเสริมการพัฒนางานวิจัยของคณะฯ โดยเฉพาะอย่างยิ่งงานวิจัยร่วมกับอุตสาหกรรมและงานวิจัยแบบบูรณาการศาสตร์ ถือเป็นหน้าที่ของคณะฯ โดยปัจจัยพื้นฐานหลักที่เป็นคอขวดในการพัฒนางานวิจัยของคณะวิศวกรรมศาสตร์ คือ พื้นที่วิจัย และงบประมาณสำหรับจัดซื้อครุภัณฑ์วิจัยเฉพาะทางหรือครุภัณฑ์ขนาดใหญ่ที่มีราคาแพง ดังนั้นเพื่อรองรับความต้องการพื้นที่วิจัยที่มีเพิ่มมากขึ้น และกำจัดการครอบครองพื้นที่โดยไม่มีการใช้ในการทำวิจัยอย่างมีประสิทธิภาพ ที่ประชุมคณะกรรมการบริหารคณะวิศวกรรมศาสตร์ครั้งที่ 1/2557 วันที่ 8 มกราคม 2557 จึงได้กำหนดเกณฑ์การใช้พื้นที่วิจัยจำนวน 4,395 ตารางเมตร บนชั้นที่ 6-10 อาคารวิศวฯ 100 ปี ดังมีรายละเอียดดังนี้

**วัตถุประสงค์**

เพื่อบริหารจัดการการใช้พื้นที่ชั้น 6-10 อาคารวิศวฯ 100 ปี สำหรับการทำวิจัยและบริการวิชาการอย่างมีประสิทธิภาพและเป็นประโยชน์สูงสุดต่อคณะวิศวกรรมศาสตร์

**แนวทางการใช้พื้นที่วิจัยฯ**

1. ให้คณะกรรมการวิจัยเป็นดูแลพิจารณาจัดสรรการใช้พื้นที่วิจัย ในอาคารวิศวฯ 100 ปี ตามแนวทางดังต่อไปนี้
	1. ใช้เป็นที่ดำเนินการวิจัยของโครงการวิจัยร่วมกับภาคอุตสาหกรรมและหน่วยงานภายนอก รวมถึงโครงการบริการวิชาการที่ผ่านศูนย์บริการวิชาการของคณะฯ บนพื้นฐานแนวคิดศูนย์ต้นทุน (cost center) โดยการเช่าใช้พื้นที่สำหรับดำเนินโครงการ โดยต้องเป็นโครงการที่ได้รับการสนับสนุนจากภาคอุตสาหกรรม และหน่วยงานภายนอกที่เกี่ยวข้อง มีรายละเอียดโครงการที่ระบุขอบเขตการดำเนินงาน งบประมาณ ระยะเวลาดำเนินการ และผลผลิต/ผลลัพธ์ที่ได้ อย่างชัดเจน ทั้งนี้จะให้ความสำคัญแก่โครงการวิจัยร่วมกับอุตสาหกรรมเป็นลำดับแรก
	2. ใช้เป็นสถานที่ตั้งกลุ่มวิจัยแบบบูรณาการ ซึ่งได้รับการสนับสนุนจากคณะวิศวกรรมศาสตร์ในโครงการจัดตั้งกลุ่มวิจัยแบบบูรณาการ คณะวิศวกรรมศาสตร์
	3. ใช้เป็นสถานที่โครงการบ่มเพาะงานวิจัยของคณะวิศวกรรมศาสตร์ ซึ่งมีรายละเอียดแผนการดำเนินงานวิจัย เป้าหมาย ระยะเวลา และผลผลิต/ผลลัพธ์อย่างชัดเจน
2. โครงการวิจัยหรือบริการวิชาการที่จะขอใช้พื้นที่วิจัยในข้อ 1.1 จะเข้าใช้พื้นที่วิจัยได้เฉพาะช่วงระยะเวลาดำเนินโครงการตามสัญญาเท่านั้น และต้องชำระค่าบำรุงสถานที่ เพื่อเป็นค่าใช้จ่ายในการดูแลพื้นที่ส่วนกลางของอาคาร และต้องชำระค่าสาธารณูปโภคและค่าประกันภัย ทั้งนี้จะต้องมอบพื้นที่คืนแก่คณะอย่างช้าภายใน 1 เดือน นับจากวันสิ้นสุดโครงการตามสัญญา โดยมีอัตราค่าบำรุงสถานที่ ดังนี้

2.1 โครงการวิจัยร่วมที่มีการทำประกาศโครงการวิจัยผ่านคณะฯ : 150 บาท/ตารางเมตร/เดือน

2.2 โครงการบริการวิชาการที่ผ่านศูนย์บริการวิชาการของคณะฯ : 300 บาท/ตารางเมตร/เดือน

2.3 โครงการวิจัยร่วมกับหน่วยงานภายนอกที่ไม่มีการทำประกาศโครงการวิจัยผ่านคณะฯ : 450 บาท/

 ตารางเมตร/เดือน

ทั้งนี้กรณีโครงการวิจัยและโครงการบริการวิชาการร่วมกับบริษัทสมาชิกโครงการ ILP จะชำระค่า

บำรุงสถานที่ในอัตราส่วนลด 20%

1. กลุ่มวิจัยแบบบูรณาการ และโครงการบ่มเพาะงานวิจัยตามยุทธศาสตร์ของคณะฯในข้อ 1.2 และ 1.3 จะสามารถขอใช้พื้นที่ได้ตามความจำเป็น ทั้งนี้ไม่เกิน 100 ตารางเมตร/โครงการ เป็นระยะเวลาไม่เกิน 3 ปี และต้องชำระค่าบำรุงสถานที่ เพื่อเป็นค่าใช้จ่ายในการดูแลพื้นที่ส่วนกลางของอาคาร โดยมีอัตราค่าบำรุงสถานที่ 150 บาท/ตารางเมตร/เดือน และต้องชำระค่าสาธารณูปโภคและค่าประกันภัย กรณีการรวมกลุ่มวิจัยแบบบูรณาการ หากมีผลงานอันเกิดจากการรวมกลุ่มอย่างชัดเจน จะสามารถขอขยายระยะเวลาการใช้พื้นที่เพื่อดำเนินโครงการได้โดยต้องได้รับความเห็นชอบจากคณะกรรมการบริหารคณะฯ
2. ให้คณะกรรมการวิจัยเป็นดูแลจัดสรรพื้นที่วิจัย ในอาคารวิศวฯ 100 ปี โดยมีอำนาจหน้าที่ดังนี้
	1. พิจารณาจัดสรรพื้นที่วิจัยให้แก่โครงการวิจัยและบริการวิชาการที่ยื่นขอใช้พื้นที่อย่างเป็นธรรมและเหมาะสมกับขนาด ขอบเขต และผลผลิต/ผลลัพธ์ที่ได้ ของแต่ละโครงการ ตามวัตถุประสงค์ของประกาศฯ
	2. ติดตามและประเมินการใช้พื้นที่ของโครงการที่ได้รับจัดสรรให้เป็นไปตามระยะเวลาของโครงการ และรายงานต่อคณะกรรมการบริหารคณะวิศวกรรมศาสตร์ทุกสิ้นปีงบประมาณ
3. ในกรณีที่มิได้กำหนดไว้ในประกาศนี้หรือกรณีที่มีปัญหาต้องวินิจฉัย ให้คณะกรรมการบริหารคณะฯมีอำนาจวินิจฉัยสั่งการ

 ประกาศ ณ วันที่ พ.ศ. 2557

 (ศาสตราจารย์ ดร.บัณฑิต เอื้ออาภรณ์)

 คณบดี